**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL IŠLAIDŲ, SUSIJUSIŲ SU SAVIVALDYBĖS GYVENAMŲJŲ PATALPŲ NUOMOS ADMINISTRAVIMU IR PATALPŲ, KAIP NUOSAVYBĖS TEISĖS OBJEKTO, VALDYMU, TARIFO NUSTATYMO**

2014 m. rugpjūčio 28 d. Nr. T1-211

Klaipėda

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos euro įvedimo Lietuvos Respublikoje įstatymu, Nacionalinio euro įvedimo plano, patvirtinto Lietuvos Respublikos Vyriausybės 2013 m. birželio 26 d. nutarimu Nr. 604 „Dėl Nacionalinio euro įvedimo plano bei Lietuvos visuomenės informavimo apie euro įvedimą ir komunikacijos strategijos patvirtinimo“, III ir IV skyriais, Klaipėdos miesto savivaldybės administracijos direktoriaus 2014 m. liepos 31 d. įsakymo Nr. AD1-2311 „Dėl Klaipėdos miesto savivaldybės pasirengimo euro įvedimui Lietuvos Respublikoje priemonių plano patvirtinimo ir koordinatoriaus paskyrimo“ 2 punktu, Valstybės ir savivaldybių gyvenamųjų patalpų nuomos mokesčio apskaičiavimo tvarkos aprašo, patvirtinto Lietuvos Respublikos Vyriausybės 2001 m. balandžio 25 d. nutarimu Nr. 472, 3.3 papunkčiu ir 7 punktu, Klaipėdos miesto savivaldybės taryba nusprendžia:

1. Nustatyti išlaidų, susijusių su patalpų nuomos administravimu ir patalpų, kaip nuosavybės teisės objekto, valdymu, tarifą vienam kvadratiniam metrui nuomojamų gyvenamųjų patalpų per mėnesį dydį, tenkantį vienam kvadratiniam metrui nuomojamo bendro naudingo ploto – 0,19 Eur be PVM (priedas – viešosios įstaigos „Klaipėdos butai“ vykdomų Savivaldybės gyvenamųjų patalpų nuomos administravimo viešųjų paslaugų išlaidų sąmata).

2. Pripažinti netekusiu galios Klaipėdos miesto savivaldybės tarybos 2012 m. sausio 26 d. sprendimą Nr. T2-10 „Dėl išlaidų, susijusių su savivaldybės gyvenamųjų patalpų nuomos administravimu ir patalpų, kaip nuosavybės teisės objekto, valdymu, tarifo nustatymo“.

3. Nustatyti, kad šis sprendimas įsigalioja euro įvedimo Lietuvos Respublikoje dieną.

4. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Laima Mažeikienė, tel. 39 60 28

2014-08-18